Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Арифе Адеми со службена легитимација број 28-0013 и Томислав Цветковски со службена легитимација број 28-0004, изврши редовен инспекциски надзор над субјектот на инспекциски надзор во ЈУ Меѓуопштински центар за социјална работа Штип, со седиште на ул.,,Партизанска“, бр.31А Штип застапуван од В.Д Директорот Демирша Османов и со Записник ИП1 број 16-36 од 03.02.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 и 236/2022) го донесе следното

**Р Е Ш Е Н И Е**

Се наредува на Демирша Османов, В.Д Директор на ЈУ Меѓуопштински центар за социјална работа Штип (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита („Службен весник на РСМ,, број 104/2019, 146/2019, 275/2019, 302/2020,311/2020, 163/2021, 294/2021, 99/2022 и 236/2022), Законот за правда за децата („Службен весник на РМ број 148/2013 и „Службен весник на РСМ,, број 152/2019, 275/2019), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот, односно стручниот тим најдолго во рок од десет дена по донесувањето на планот со мерки и активности, да разговара по вторпат со родителот или старателот со кои живее детето во ризик со цел за непосредно да се увери дали родителот или старателот можат да водат грижа за него и дали можат да бидат отстранети причините за неговото однесување и состојбата на ризик и да ги предупреди родителите односно старателите за натамошните последици од несоработувањето со центарот во спроведувањето на мерките на помош и заштита, односно да се состанува со родителите или старателите најмалку еднаш месечно , согласно член 28 став 1 и 2 од Законот за правда за децата.

**Рокот за извршување на изречената инспекциска е од денот на приемот на решението и постојано**

2. Во разговорот и работата со детето во ризик и родителот или старателот, во постапката да учествува целиот стручен тим составен од педагог, социјален работник, психолог и дипломиран правник и истите да ја изготвуваат службената документација, согласно член 25 став 2 од Законот за правда за децата и член 281 од Законот за социјална заштита.

**Рокот за извршување на изречената инспекциска е од денот на приемот на решението и постојано**

3. Центарот да посредува меѓу детето во ризик и неговите родители или старатели и оштетениот заради заемно помирување и ветување дека нема да се повтори делото и за враќање на имотната корист или надоместување на предизвиканата штета, во случај кога детето во ризик прибавило имотна корист или предизвикало штета на друг согласно член 30 од Законот за правда за децата.

**Рокот за извршување на изречената инспекциска е од денот на приемот на решението и постојано**

4. Центарот, во Регистарот за примени известување за деца во ризик да ги внесува сите примени известувања за дете во ризик што институциите ги поднесуваат согласно нивните овластувања, согласно член 24 став 6 од Законот за правда за децата.

**Рокот за извршување на изречената инспекциска е од денот на приемот на решението и постојано**

5. Центарот да го известува надлежниот јавен обвинител и Министерството за внатрешни работи заради натамошно постапување, кога и покрај уредната достава со која го повикува на разговор детето во ризик и неговите родители, односно старатели разговорот не може да се изврши, согласно член 25 став 1 од Законот за правда за децата.

**Рокот за извршување на изречената инспекциска е од денот на приемот на решението и постојано**

6. Центарот по добиено барање од надлежниот суд и јавниот обвинител во кривична постапка која се води за дете над 14 години и во прекршочна постапка до надлежниот суд односно до јавниот обвинител да доставува извештај односно мислење согласно член 75 став 2 и 4, член 113 став 2 и член 140 став 1 од Законот за правда на децата.

**Рокот за извршување на изречената инспекциска е од денот на приемот на решението и постојано**

7. Центарот по изречена мерка Укор од Основен суд на детето на кое што му е изречена воспитната мерка да му укаже на штетноста од неговата постапка и да го предупреди дека во случај на нејзино повторување спрема него може да биде изречена друга санкција согласно член 39 од Законот за правда за децата.

**Рокот за извршување на изречената инспекциска е 30 дена од приемот на решението и постојано**

8. Стручниот работник во постапката за заштита на децата во ризик и децата сторители на кривични дела и прекршоци, во листот на корисник за услуги од социјална заштита, да ги нотира датумите на активностите по хронолошки ред (разговори, посети, увиди, пристигнати дописи), согласно член 281 од Законот за социјална заштита и член 29 став 3 од Правилникот за начинот на водење и содржина на евиденцијата за корисниците на правата од социјална заштита и документацијата за стручната работа („Службен Весник на РМ “, број 171/2011).

**Рокот за извршување на изречената инспекциска е од денот на приемот на решението и постојано**

9. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Арифе Адеми со службена легитимација број 28-0013 и Томислав Цветковски со службена легитимација број 28-0004, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Штип, застапувано од В.Д Директорот Демирша Османов и состави Записник бр.16-36 од 03.02.2023 година, во кој се констатирани недостатоци и неправилности во постапката за заштита на децата во ризик и децата сторители на кривични дела и прекршоци.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-36 од 03.02.2023 година

 Инспектори за социјална заштита:

 Arife Ademi

 Томислав Цветковски